Saterdagoggend: 27 Februarie 2016 - Weather Forecasting for South Africa
Saterdagoggend: 27 Februarie 2016
Partly cloudy patches over the country and although no significant rain at the moment, the areas marked with green may see a few showers and storms this afternoon and evening.
Twee verslae, een van die Ellisras gebied die ander van Lichtenburg:
Dink dit was seker 'n bolug versteuring - maar die Ellisras gebied het nogal baie reën gehad tot so 10uur vanoggend sedert gistermiddag. Eers donderstorms en meer algemene ligte reën oornag met buie vanoggend. Syfers: 21mm (5 km oos v.d. dorp), 51mm in die dorp, 85mm 20km wes. Nogal selle tiepe verspreiding vroeg die week gehad ook. Selfs 'n rivier uit Botswana (Mahalapye) loop in die Limpopo in. Interessant en jammer dat die reën meer in die Limpopo.
J.P Maritz: (Lichtenburg)
Ek wil darem net die goeie nuus met jou deel, ek het gisteraand 16mm gemeet hier by my huis in Lichtenburg so 1km van die vliegveld af. Dit was ’n redelike storm en het so 30-40 minute geduur.
Dit was rêrigwaar nodig. Ek kan nog nie data sien van hoe wyd dit gereën het in die Noord-Wes nie.
Ja, Durban, moet dadelik byvoeg dele van, het goeie reën gekry, die dele by die kus, sowat 1-2km van die see, land-in het ‘n stewige 50-60mm gekry, meer skaars 8km land-in druppels tot geen reën nie. Afgelei uit Johan se verslag van Ellisras gebied, het dit goed gereën, maar dit was een kol, Vaalwater soos hy tereg opmerk het nie so goed gedoen nie. Soos julle sal sien het die koue front deels oorland inbeweeg en veral die suidelike binneland het skerp afgekoel vanoggend met temperature onder 10 C. Plekke in die ooskaapse binneland so laag as 5 C. Dit lyk nou miskien nie vreeslik koud nie, maar vir ‘n pas gebore lam, is dit gevaarlike lae temperature. Ek het nou nie spesifiek ‘n meetpunt by Buffelsfontein (Oos-Londen binneland) (groot plaas, nie ‘n dorp nie) maar ek sou raai dat die temperatuur daar kon daal tot tussen 1 – 2C, wat moontlik ligte ryp kon gevorm het. Die temperatuur het ook vir die eerste keer in ‘n hele paar weke onder 18 C gedraai in PTA. Die eerste belangrike afleiding wat mens kan maak van die kouer, koeler oggend temperature, is dat wanneer dit so afkoel die kans vir storms begin afneem. Ek is bly vir die manne wat oor Noord-Wes reën gekry het, maar ai, dit was ook maar net weer ‘n kol hier en ‘n kol daar. Selfs met mooi storms oor Gauteng gisteraand, het ek maar sowat 1.6mm gekry, ek sou dink om baie meer te gekry het, maar nee wat, dit sukkel vanjaar. By Durban, was ook amper soos ‘n wolkbreuk, net een kol, bietjie land-in het daar ‘n paar druppels geval en selfs ‘n mm od 3 in die Vryheid gebied. Dit is egter nog steeds uiters droog en ek voorsien nie veel opvolgreën vir die volgende dag of wat nie.
Vir vandag, sien 2de foto, dui ek met geel aan waar die vogfront lê, dus alles noord van die land het ‘n skrale kans vir ‘n los storm of twee, en dan die groen dele (omkring) het ‘n heelwat beter kans. Dankie vir die manne en dames wat of kommentaar lewer, e-posse stuur of bel om nuus oor te dra. Mens kan ooit sê ek het nou genoeg inligting nie. Merk nou op dat die reën in een streek drasties kan verskil, ek dink darem teen die tyd weet almal in JHB en PTA dat dit in een deel van die stad katte en honde kan reën, en ‘n ander deel van die stad kry net mooi niks.
Wel, dit is ‘n mondvol vir ‘n Saterdagoggend, geniet die dag, en die wat reën gekry het, onthou om dankie te sê, vanjaar is dit regtig mog het troffe storms, jy is of gelukkig of jy is nie.